section_heading: Distribucija
paragraph_text: Svih deset sezona serije Prijatelji izdane su u pojedinačnim DVD izdanjima, kako u Hrvatskoj tako i u ostatku svijeta. Također, uz pojedinačna izdanja u prodaju je pušteno i posebno izdanje kompletne serije na DVD-u. Svaka sezona izdanja za regiju 1 sadržava posebne dodatke, a epizode su predstavljene u njihovim originalnim verzijama. Svaka epizoda u izdanju prve sezone serije nadograđena je s kolor korekcijama i poboljšanim zvukom. Tijekom godina mnogo kompanija produciralo je razne oblike promo materijala iz serije. U rujnu 1995. godine WEA Rrecords izdao je prvi službeni soundtrack serije koji sadržava glazbu iz prethodnih i budućih epizoda. Soundtrack je debitirao na 46. mjestu Billboardove ljestvice,<ref> a do studenog iste godine prodan je u preko 500 tisuća primjeraka.<ref> Godine 1999. izdan je i drugi soundtrack serije naziva Friends Again.<ref> Ostali promo materijal uključuje DVD igru naziva Scene It te kviz za PlayStation 2 i PC naziva Friends: The One with All the Trivia.<ref><ref> Dana 28. rujna 2009. godine u Velikoj Britaniji povodom 15. godišnjice početka emitiranja, objavljena je kompletna serija u luksuznom DVD izdanju koje uključuje produžene epizode, vodič kroz seriju te originalne posebne dodatke iz prethodnih izdanja.<ref>